Primărie executată silit, după ce o firmă din comună a ratat un proiect pe fonduri europene. Suma uriașă pe care o are acum de plătit
Primăria unei comune din Iași trebuie să plătească despăgubiri echivalente cu bugetul pe 4 ani, pentru că nu a eliberat la timp anumite documente. Avizele erau necesare unei firme, care a ratat un proiect cu fonduri europene, din cauza lipsei documentelor respective. Un executor judecătoresc a pus deja în aplicare decizia definitivă. Edilul comunei speră acum la o eșalonare a sumei care se ridică la 1,2 milioane de euro.